
Tuleviku tn 9 maaüksuse munitsipaalomandisse

taotlemine ja katastriüksuse sihtotstarbe määramine
1. Asjaolud ja menetluse käik 
Lähtudes olemasolevate kinnistute piiridest ja maakorralduse nõuetest moodustatakse Tuleviku tn 9 maaüksus pindalaga 10850 m2. Vastavalt Narva Vanalinna linnaosa üldplaneeringule, mis on kehtestatud Narva Linnavolikogu 22.11.2012.a otsusega nr 132, Tuleviku tn 9 maaüksuse sihtotstarve on sotsiaalmaa – üldkasutatav maa (017;Üm). Maaüksus moodustatakse olemasoleva haljastuse teenindamiseks ja korrashoiu korraldamiseks. 
Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” §2 punkti 2 kohaselt tuleb moodustavale maaüksusele määrata maa sihtotstarve.

Kuivõrd Tuleviku tn 9 maaüksus ei haara enda alla maad, millele oleks esitatud avaldusi selle maa tagastamiseks, ostueesõigusega erastamiseks  ega riigiomandisse jätmiseks ei esine takistavaid asjaolusid maa munitsipaalomandisse taotlemist.

Kuna Vabariigi Valitsuse 02.06.2006.a määruse „Maa munitsipaalomandisse andmise kord“ §6 lõige 1 kohaselt taotletakse maa munitsipaalomandisse volikogu vastava otsuse alusel tuleb vastu võtta otsus Tuleviku tn 9 maaüksuse pindalaga 10850 m2 linna munitsipaalomandisse taotlemise kohta.

2.Õiguslikud alused.
2.1 Maareformi seaduse § 25 lõige 1 sätestab, et munitsipaalomandisse antakse tasuta Maareformi seaduse paragrahvis 28 nimetatud maa. 

2.2 Maareformi seaduse § 28 lõike 1 punkti 4 kohaselt antakse linna omandisse sotsiaalmaa.

2.3 Kohaliku omavalitsuse korralduse seaduse § 22 lõike 1 punkti 37 kohaselt kuuluvad volikogu ainupädevusse muud seadusega antud küsimused.
2.4 Juhindudes Maakatastriseaduse § 18 lõikest 2, Vabariigi Valitsuse 02.06.2006.a määrusest nr 133 “Maa munitsipaalomandisse andmise kord”, Vabariigi Valitsuse 23.10.2008 määrusest nr 155 „Katastriüksuse sihtotstarvete liigid ja nende määramise kord”, Narva Linnavolikogu 22.11.2012.a otsusega nr 132 kehtestatud Narva Vanalinna linnaosa üldplaneeringust.

3. Otsus.
3.1. Taotleda Narva linna munitsipaalomandisse Tuleviku tn 9 maaüksus (lisa1), ligikaudse 
       pindalaga 10850 m2.

3.2. Määrata Tuleviku tn 9 maaüksusele katastriüksuse sihtotstarbeks sotsiaalmaa – üldkasutatav 

       maa (017; Üm).
4.Rakendussätted.
4.1. Linnavalitsusel esitada maavanemale käesoleva otsuse punktis 3.1 nimetatud maa munitsipaliseerimiseks taotlus koos kõigi vajalike lisamaterjalidega.
4.2 Maavanema jaatava vastuse korral moodustada Linnavalitsusel käesoleva otsuse punktis 3.1 nimetatud katastriüksus ja kinnitada piirid ning esitada katastritoimik registreerimiseks Maa-ameti Ida-Viru katastribüroosse.
4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates teatavakstegemise päevast.

